Alegeri locale 2020. Cum votează persoanele care se află în izolare sau în carantină din cauza COVID.
Persoanele care se află în carantină pot solicita urna specială pentru a vota. Persoanele care însoţesc urna specială în spitalele COVID-19 vor purta echipament de protecţie special. Cererile pentru urna specială se depun sâmbătă, până la ora 20.00.
Dacă eşti în izolare sau în carantină din cauza COVID-19, să ştii că poţi vota de acasă sau din spital. Trebuie să soliciţi urna mobilă, până astăzi, la ora 20.00.Poţi trimite cererea pe mail sau altcineva o poate depune în locul tău la biroul electoral căruia eşti arondat. Solicitarea trebuie să fie însoţită de documente care să dovedească faptul că nu poţi ieşi din casă.Ştefan Popescu, purtător de cuvânt al Direcţiei de Sănătate Publică Dolj, spune că epidemiologii vor elibera şi în weekend aceste documente.Ştefan Popescu, purtător de cuvânt DSP Dolj: Eliberăm decizii de izolare, respectiv de carantinare pe care le trimitem electronic. Le trimitem la adresă de mail sau pe WhatsApp.Trebuie să ştii că membrii biroului electoral şi poliţiştii sau jandarmii care însoţesc urna specială nu vor intra în locuinţa ta.Laura Udrea, preşedintele Biroului Electoral Judeţean Dolj, îţi spune că urna specială va ajunge la tine după ce a trecut mai întâi pe la penitenciare, persoanele invalide sau care din alte motive nu pot ajunge la secţiile de votare.Laura Udrea, preşedinte BEJ Dolj: Alegătorul care votează prin intermediul urnei speciale şi celelalte persoane prezente în incintă vor purta obligatoriu mască. Alegătorul îşi va deezinfecta mâinile înainte de preluarea buletinelor de vot şi a ştampliei cu menţiunea "VOTAT", îşi va îndepărta pentru scurt timp masca pentru a fi identificat şi îşi va repoziţiona masca acoperind nasul şi gura.